stanford-oval/wikipedia huggingface dataset:
Öja

| Öja> Entinen kunta – nykyiset kunnat: Kokkola |
| --- | --- |

 vaakuna :  sijainti 
Lääni:  Vaasan lääni
Kuntanumero:  997
Hallinnollinen keskus:  Knivsund
Perustettu:  
– emäpitäjä:  Kaarlela
Liitetty:  1969
– liitoskunnat:  Kaarlela Öja
– syntynyt kunta:  Kaarlela
Pinta-ala:   km²   (1.1.1968)
– maa:  50,0 km²
Väkiluku:  711   (31.12.1968)
– väestötiheys:  13,12 as./km²
Öja on Keski-Pohjanmaalla sijainnut entinen Suomen kunta. Siitä tuli itsenäinen kunta vuonna 1932, jolloin se erotettiin Kruunupyystä. Öjan naapurikunnat olivat Kaarlela, Kruunupyy ja Luoto. Vuonna 1969 se liitettiin  Kaarlelan kuntaan ja siitä tuli edelleen vuoden 1977 Kaarlelan ja Kokkolan kuntaliitoksen jälkeen osa Kokkolan kaupunkia. Öja ei koskaan muodostanut omaa evankelisluterilaista seurakuntaa, vaan kunnallisen itsenäisyytensäkin aikana se oli osa Kaarlelan seurakuntaa (joka jaettiin kielellisesti suomenkieliseksi ja ruotsinkieliseksi seurakunnaksi 1966).
Öja oli yksikielisesti ruotsinkielinen kunta; vuoden 1960 väestönlaskennan mukaan 98,9 prosenttia asukkaista puhui äidinkielenään ruotsia. Kunnan vaakunan suunnitteli Gustaf von Numers, ja se vahvistettiin vuonna 1959. Öjan alueella sijaitsee Tankarin majakka, johon myös vaakunan kuva-aihe viittaa. Öjan kautta kulkee Kokkolan ja Pietarsaaren välinen seututie 749. Öjan entisellä alueella vuonna 2000 oli n. 800 asukasta.
Öjan ja mannermaan välillä on nykyään merestä irrallinen Öjanjärvi-Luodonjärvi-systeemi. Öja sijaitsee Pohjanlahden rannalla. Paikkakunnalla pelaa jalkapalloseura Öja-73.
Öjan nimestä

Ruotsin kielen sana öja tarkoittaa suomeksi saaristoa. Öja on Suomen kaikkien aikojen kunnista ainoa, jonka nimi alkaa ö-kirjaimella myös suomenkielisessä käytössä, sillä millään Suomen kunnalla ei ole ollut ö-alkuista suomenkielistä nimeä ja Öja on ainoa ö:llä alkava niistä kaikkien aikojen Suomen kunnannimistä, joille ei ole ollut suomenkielistä vastinetta. Suomen kaikkien aikojen kunnista aakkosjärjestyksessä suomen kielen kannalta Öja sijoittuu viimeiseksi, mutta ruotsinkielisistä Suomen kuntien nimistä kaksi nykyistä nimeä, Östermark (Teuva) ja Övertorneå (Ylitornio) sekä yksi entinen nimi, Övermark (Ylimarkku), sijoittuvat vielä myöhemmäksi.
Kylät

Bodö, Finholm, Hagafolk, Knivsund, Krokvik, Långö, Mjosund, Tallbacka, Tankar ja Tjäru.
Vuoden 1960 taajamarajauksen mukaan Öjan taajamat olivat Knifsund (310 asukasta) ja Norra Långö (225 asukasta, osa Luodon puolella).
Świdnican piirikunta

Strzelinin piirikunta (puol. powiat świdnicki) on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 156 921. Piirikunnan kaksi kaupunkikuntaa ovat hallintokeskus Świdnica ja Świebodzice. Kuusi maalaiskuntaa ovat Dobromierz, Jaworzyna Śląska, Marcinowice, Strzegom, Świdnica sekä Żarów ja niissä on kylien lisäksi kolme kaupunkia; Jaworzyna Śląska, Strzegom sekä Żarów.
Świdnican piirikunnan työttömyysaste oli vuoden 2018 lopussa 5,6 prosenttia.
Piirikunnan väestöpyramidi 2014.
Vuoden 2019 lopussa Świdnican piirikunnassa arvioitiin olevan 156 921 asukasta, joista 51,7 prosenttia naispuolisia ja 48,3 prosenttia miespuolisia. Puolan väestönlaskennassa 2011 väkiluvun laskettiin olevan 162 185 ja sen ennakoidaan vuoteen 2050 mennessä pienenevän 129 172 asukkaaseen. Alle 18-vuotiaiden arvioitiin vuoden 2019 lopussa muodostaneen 16,5 prosenttia piirikunnan väestöstä, työikäisten 59,8 prosenttia ja eläkeikäisten 23,7 prosenttia väestön keski-iän ollessa 43,1 vuotta. Elävänä syntyneiden määrä oli vuonna 2019 yhteensä 1 300 lasta.
Śremin piirikunta

Śremin piirikunta (puol. powiat śremski) on yksi Ison-Puolan voivodikunnan piirikunnista. Sen arvioitu väkiluku oli vuoden 2019 lopussa 61 425. Piirikuntaan kuuluvat neljä kuntaa ovat Brodnica, Dolsk, Książ Wielkopolski ja Śrem.
Piirikunnan väestöpyramidi 2014.
Vuoden 2019 lopussa Śremin piirikunnassa arvioitiin olevan 61 425 asukasta, joista 50,9 prosenttia naispuolisia ja 49,1 prosenttia miespuolisia. Puolan väestönlaskennassa 2011 väkiluvun laskettiin olevan 60 365 ja sen ennakoidaan vuoteen 2050 mennessä pienenevän 57 154 asukkaaseen. Alle 18-vuotiaiden arvioidaan vuoden 2019 lopussa muodostaneen 20,4 prosenttia piirikunnan väestöstä, työikäisten 60,4 prosenttia ja eläkeikäisten 19,2 prosenttia väestön keski-iän ollessa 39,8 vuotta. Elävänä syntyneiden määräksi arvioitiin 662 lasta.
Środan piirikunta (Ison-Puolan voivodikunta)

Środan piirikunta (puol. powiat średzki) on yksi Ison-Puolan voivodikunnan piirikunnista. Sen arvioitu väkiluku oli vuoden 2019 lopussa 58 879. Piirikuntaan kuuluvat viisi kuntaa ovat Dominowo, Krzykosy, Nowe Miasto nad Wartą, Środa Wielkopolska ja Zaniemyśl.
Środan piirikunnalla on yhteistä rajaa Wrześnian, Jarocinin, Śremin ja Poznań piirikuntien kanssa.
Piirikunnan väestöpyramidi 2014.
Vuoden 2019 lopussa Środan piirikunnassa arvioitiin olevan 58 879 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 56 210 ja sen ennakoidaan vuoteen 2050 mennessä kasvavan 58 881 asukkaaseen. Alle 18-vuotiaiden arvioidaan vuoden 2019 lopussa muodostaneen 20,7 prosenttia piirikunnan väestöstä, työikäisten 60,5 prosenttia ja eläkeikäisten 18,8 prosenttia väestön keski-iän ollessa 39,6 vuotta. Elävänä syntyneiden määräksi arvioitiin 730 lasta.
Buckcherry

| Buckcherry |
| --- | --- |

Tiedot
Toiminnassa:  1995–2002
Tyylilaji:  hard rock
Kotipaikka:   Los Angeles, Kalifornia, Yhdysvallat
Laulukieli:  englanti
Jäsenet:  Josh Todd, laulu   Keith Nelson, kitara   Jonathan Brightman, basso   Devon Glenn, rummut   Yogi Lonich, rytmikitara  
Levy-yhtiö:  DreamWorks Records, 1995–2002  
Aiheesta muualla
Kotisivut
Infobox OKNimi-testi OK: 
Buckcherry (alkujaan Sparrow) on Grammy-ehdokkuuden saavuttanut yhdysvaltalainen hard rock -yhtye, joka perustettiin vuonna 1995 Los Angelesissa. Yhtye julkaisi albumit Buckcherry (1999) ja Time Bomb (2001) ennen hajoamistaan heinäkuussa 2002. Vuonna 2005 Josh Todd ja Keith Nelson perustivat uuden yhtyeen käyttäen vanhaa Buckcherry-nimeä, vaikka yhtyeen muut jäsenet vaihtuivat.
1995–2002

Josh Todd ja Keith Nelson tekivät muutamia demoja ennen basisti Jonathan Brightmanin ja rumpali Devon Glennin liittymistä yhtyeeseen. He esiintyivät klubeilla ja eri tilaisuuksissa nimellä Sparrow, ennen Sparrow-nimisen levy-yhtiön lähettämää kirjettä, jossa pyydettiin heitä vaihtamaan yhtyeen nimeä.
He julkaisivat uudella nimellään esikoisalbumin Buckcherry vuonna 1999, jolta listoille pääsivät hitit "Lit Up", "For the Movies" ja "Check Your Head".
Yogi Lonich liittyi yhtyeeseen 1999, jonka jälkeen he tekivät pitkän kiertueen. Vuoden studiosession päätteeksi he julkaisivat toisen albuminsa nimeltä Time Bomb 2001. Yleisesti tätä albumia pidettiin pettymyksenä.
Elokuussa 2001 Jonathan Brightman, Yogi Lonich ja Devon Glenn jättivät yhtyeen musiikillisten erimielisyyksien takia. Josh Todd ja Keith Nelson alkoivat työstää heidän kolmatta albumiaan, mutta heinäkuussa 2002 Todd jätti yllättäen yhtyeen. Tämän seurauksena yhtye kuihtui kasaan.
1995–2002 > Jäsenet

Josh Todd – laulu, (1995 - 2002)
Keith Nelson – kitara (1995 - 2002)
Yogi Lonich – rytmikitara (1999 - 2001)
Jonathan Brightman – bassokitara, laulu (1995 - 2001)
Devon Glenn – rummut (1995 - 2001)
2005 lähtien

| Buckcherry |
| --- | --- |

Tiedot
Toiminnassa:  2005–-
Tyylilaji:  hard rock
Kotipaikka:   Los Angeles, Kalifornia, Yhdysvallat
Laulukieli:  englanti
Jäsenet:  Josh Todd, laulu   Keith Nelson, kitara   Stevie D., rytmikitara   Jimmy Ashhurst, bassokitara   Xavier Muriel, rummut  
Levy-yhtiö:  Eleven Seven Music, 2005–  
Aiheesta muualla
Kotisivut
Infobox OKNimi-testi OK: 
Vuonna 2005 Josh Todd ja Keith Nelson perustivat Buckcherry-nimeä kantavan yhtyeen uudelleen ja julkaisivat 15-nimisen albumin 16. huhtikuuta 2006. Se sisälsi Buckcherryn suurimmat hitit, kuten "Crazy Bitch" ja  "Sorry". Yhtyeen neljäs albumi Black Butterfly julkaistiin syyskuussa 2008 ja se nousi listoilla kahdeksannelle sijalle ollen viikon paras rockalbumi. Vuonna 2010 he julkaisivat ainoan livealbuminsa nimeltä Live & Loud 2009. Viides studioalbumi nimeltä All Night Long julkaistiin 3. elokuuta 2010. Kuudes studioalbumi Confessions julkaistiin alkuvuonna 2013 ja seitsemäs studioalbumi Rock 'n' Roll vuonna 2015.
2005 lähtien > Oikeushaaste

Syyskuussa 2006 Buckcherrya, heidän levy-yhtiötään ja muita asianomaisia vastaan nostettiin haaste 16-vuotiaan tytön puolesta. Tyttö väitti yhtyeen pakottaneen hänen tanssimaan yläosattomissa yhtyeen videoidulla keikalla seksuaalisuuteen viittaavaan kappaleen aikana. Puolustus kertoi että kaikkien videoitujen henkilöiden oli todistettava olevansa yli 18-vuotiaita ja allekirjoitettava sitä puoltava sopimus ennen tilaisuutta. Yhtyeen asianajaja Skip Miller kertoi seuraavasti: "Kyseinen nainen väärensi tietonsa sopimuspaperille. Kun hänen oikea ikä tuli selville video on hävitetty".
2005 lähtien > Jäsenet

Josh Todd – laulu, (2005 - )
Keith Nelson – kitara (2005 - )
Stevie D. – rytmikitara, laulu (2005 - )
Jimmy Ashhurst – bassokitara, laulu (2005 - )
Xavier Muriel – rummut (2005 - )
Diskografia > Studioalbumit

Buckcherry (1999)
Time Bomb (2001)
15 (2006)
Black Butterfly (2008)
All Night Long (2010)
Confessions (2013)
Rock 'n' Roll (2015)
Warpaint (2019)
Hellbound (2021)
Diskografia > EP:t

Fuck (2014)
Diskografia > Livealbumit

Live & Loud 2009 (2009)
Diskografia > Kokoelmalevyt

The Best of Buckcherry (2013)
The Covers: Volume 1 (2014)
Diskografia > Videoalbumit

Crüe Fest (2009)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
Pittsburgh Music History Profile - Keith Nelson (Arkistoitu – Internet Archive) (englanniksi)
Zarina Wahab

| Zarina Wahab |
| --- | --- |
 Zarina Wahab vuonna 2016.
Henkilötiedot
Syntynyt: 17. heinäkuuta 1959 (ikä 65) Visakhapatnam, Andhra Pradesh, Intia
Ammatti:  näyttelijä
Puoliso:  Aditya Pancholi (vih. 1986)
Lapset:  2
Näyttelijä
Aktiivisena:  1974–
Aiheesta muualla
IMDb 
AllMovie
Zarina Wahab (s. 17. heinäkuuta 1959 Visakhapatnam, Andhra Pradesh, Intia) on intialainen näyttelijä, joka on työskennellyt pääasiassa hindin- ja malajalaminkielisissä elokuvissa.
Wahab tapasi näyttelijä Aditya Pancholin Kalank Ka Tikan (1986) kuvauksissa ja he menivät naimisiin vielä samana vuonna. Heillä on kaksi lasta, tytär Sana Pancholi ja poika Sooraj Pancholi.
Aiheesta muualla

Wikimedia Commonsissa on kuvia tai muita tiedostoja aiheesta .
Zarina Wahab Internet Movie Databasessa. (englanniksi)
Zarina Wahab Allmoviessa (englanniksi)
Ōkubo

Ōkubo voi tarkoittaa:
Maantiede

Ōkubo, Tokion kaupunginosa Shinjukun erillisalueella
Ōkubo, Jokohaman kaupunginosa ja Japanin entinen maaseutukaupunki
Henkilöt

Ōkubo-klaani, japanilainen klaani
Ōkubo Toshimichi (1830–1878), japanilainen valtiomies ja aatelinen
Koto Ōkubo (1897–2013), japanilainen pitkäikäiseksi elänyt nainen
Yoshito Ōkubo (s. 1982), japanilainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Okubo”, voi hakea sivunnimihaulla, laajalla sivunnimihaulla tai tekstihaulla.
Ōji

| Ōji (王寺町) |
| --- | --- |
 Daruma-ji
 lippu:  Symboli
 Ōjin sijainti Naran prefektuurissa
 Ōji
 Koordinaatit: 34°35′41″N, 135°42′24″E 
Valtio:  Japani
Alue:  Kansai
Prefektuuri:  Naran prefektuuri
Piirikunta:  Kita-Katsuragin piirikunta
Hallinto:  
 – Hallinnon tyyppi:  Maaseutukaupunki
Pinta-ala:  
 – Kokonaispinta-ala:  7,01 km²
Väkiluku (10/2020):  24 183
 – Väestötiheys:  3 450 as./km²
Symbolit:  
 – Puu:  Japaninaprikoosi
 – Kukka:  Intianalppiruusu
 
 https://www.town.oji.nara.jp/ 
Infobox OKVirheellinen NIMI-arvo: 
Ōji (jap. 王寺町, Ōji-chō) on Japanin maaseutukaupunki Honshūn saarella Kansain alueella Naran prefektuurissa. Se kuuluu Kita-Katsuragin piirikuntaan. Ōji sijaitsee prefektuurin luoteisosassa Yamatojoen varrella ja Naran allaslaakson länsireunalla. Ōjissa on 24 183 asukasta (lokakuussa 2020) ja sen pinta-ala on 7,01 neliökilometriä.
Ōji kehittyi historiallisesti Osakan ja Naran toisiinsa yhdistäneen tiereitin varrelle. 1800-luvun lopulla siitä tuli tärkeä rautateiden risteysasema. Maaseutukaupunki Ōjista tehtiin vuonna 1926, ja sittemmin se on kasvanut yhtenä Osakan esikaupungeista. Kovasimet ja geta-jalkineiden remmit (hanao) ovat perinteisiä käsityötuotteita.
Ōjin rakennettuun kulttuuriperintöön kuuluu esimerkiksi Daruma-jin buddhalainen temppeli. Kaupunkia palvelevat JR Nishi-Nihonin Kansai-päälinja (Yamatoji-linja) ja Wakayama-linja sekä Kintetsu-rautateiden Ikoma-linja ja Tawaramoto-linja.
Kuvia

Kataoka-jinja
Ōjin kaupungintalo
Hatakedan kofun-hautakumpu
Ōjin rautatieasema
Aiheesta muualla

Kuvia tai muita tiedostoja aiheesta Ōji Wikimedia Commonsissa
Kaupungin internetsivut (japaniksi)
Ōitan roomalaiskatolinen hiippakunta

| Ōitan roomalaiskatolinen hiippakunta |
| --- | --- |
 Hiippakunnan sijainti Japanin kartalla.
Kirkkokunta:  Katolinen kirkko
Osa kirkkoa:  Katolinen kirkko Japanissa
Seurakuntia:  26
Jäseniä:  5 974 eli 0,3% alueen väkiluvusta (2019)
Perustettu:  22. joulukuuta 1961 (hiippakunnaksi)
Piispa:  Sulpizio Shinzo Moriyama
Tuomiokirkko:  Ōitan katedraali
Virallinen sivusto
Ōitan roomalaiskatolinen hiippakunta on katoliseen kirkkoon kuuluva japanilainen hiippakunta, joka toimii Japanissa Miyazakin ja Ōitan prefektuurien alueilla. Hiippakunnan keskus on Ōita. Hiippakunta kuuluu Nagasakin arkkihiippakunnan kirkkoprovinssiin.
Historia

27. maaliskuuta 1927 erotettiin Fukuokan hiippakunnasta erilliseksi Miyazakin missio sui iuris. 28. tammikuuta 1935 se korotettiin Miyazakin apostoliseksi prefektuuriksi ja 22. joulukuuta 1961 siitä tuli Ōitan hiippakunta.
Aiheesta muualla

Hiippakunnan kotisivut (japaniksi)
Zestaponi

| Zestafoni (ზესტაფონი) |
| --- | --- |
 Zestafonin kaupunkia linnoituksesta nähtynä.
 Zestafoni
 Koordinaatit: 42°06′20″N, 43°02′09″E 
Valtio:  Georgia
Hallintoalue:  Imereti
Piirikunta:  Zestaponin piirikunta
Korkeus:  160 m
Väkiluku (2014):  20 814
Aikavyöhyke:  UTC+4
Infobox OKVirheellinen NIMI-arvo: 
Zestaponi tai Zestafoni (georg. ზესტაფონი) on kaupunki Zestaponin piirikunnassa, Keski-Georgiassa. Sen asukasluku on 20 814 (vuonna 2014).
Jalkapalloseura FC Zestaponi on Zestaponin kaupungista.
Kirkko.
Teatteritalo.
Rautatieasema.
Aukio rautatieaseman vieressä.
Asuinalue radanvarrella.
Aiheesta muualla

Kuvia tai muita tiedostoja aiheesta Zestaponi Wikimedia Commonsissa
kaupunkiin keskittynyt sivusto (georgiaksi) (zestaphoni.com)
Zestafonin kuvausta Imeretin hallintoalueen sivulla (georgiaksi) (imereti.gov.ge)
Älvsjö (kaupunginosa-alue)

Älvsjön kaupunginosa-alueen sijainti Tukholmassa.
Älvsjö on yksi Tukholman kunnan 14 kaupunginosa-alueesta. Se sijaitsee Tukholman eteläosassa (Söderort). Asukkaita alueella on noin 22 000. Älvsjön kaupunginosa-alueeseen kuuluvat seuraavat kaupunginosat: Herrängen, Långbro, Långsjö, Älvsjö, Solberga, Örby Slott ja Liseberg.
Älvsjön asema
Alueella on merkittävästi omakotitaloja, ja yhteydet keskustaan ovat hyvät. Älvsjön asema on yksi Tukholman vilkkaimmista juna- ja bussiliikenteen vaihtopaikoista. Älvsjössä sijaitsee suuri messukeskus nimeltä Stockholmsmässan (entinen Älvsjömässan).
Aiheesta muualla

Kuvia tai muita tiedostoja aiheesta Älvsjö (kaupunginosa-alue) Wikimedia Commonsissa
Tukholman kaupunginosa-alueet
Zero waste

Zero waste on ajattelutapa, joka kannustaa resurssien elinkaaren uudelleensuunnitteluun niin, että kaikki tuotteet käytetään uudelleen. Tavoitteena on, että jätettä ei päädy kaatopaikoille, jätteenpolttolaitoksille tai mereen.
Keväällä 2018 perustettiin Zero Waste Finland ry, jonka tavoitteena on edistää zero waste-toimintaa Suomessa.
Viiden K:n sääntö

Zero waste-elämäntavassa toteutetaan viiden K:n sääntöä
1. Kieltäydy 
Ensimmäinen sääntö kannustaa kysymään itseltään, onko jokin asia tarpeellinen. Kieltäytymisen voi aloittaa muovikasseista, muovipulloista, ja take away-kupeista.
2. Karsi
Myy, tai lahjoita pois kotoa tavarat, joita et tarvitse.
3. Käytä uudelleen
Hankittuja tavaroita kannattaa pyrkiä käyttämään mahdollisimman monta kertaa uudelleen. Tähän kategoriaan kuuluu kertakäyttöisten asioiden vaihtaminen kestoversioihin
4. Kierrätä
Vasta kieltäytymisen, karsimisen, ja uudelleen käyttämisen jälkeen on kierrättämisen vuoro.
5. Kompostoi
Ideaalitilanteessa 5K:n säännön toteuttamisen jälkeen jäljelle jäisi pelkästään kompostoitavaa jätettä.
Aiheesta muualla

Zero waste Finland ryn kotisivut
Ōita

| Ōita-shi (大分市) |
| --- | --- |
 Ylhäältä vasemmalta: Funain linna, apinoita Takasakivuorella, Motomachin kivibuddhat, Ōitan stadion, Ōitan vanha pankki, kauppakatu kaupungin keskustassa.
 lippu:  Sinetti
 Ōitan sijainti Ōitan prefektuurissa.
 Koordinaatit: 33°14′0″N, 131°36′24″E 
Valtio:  Japani
Alue:  Kyūshū
Prefektuuri:  Ōitan prefektuuri
Hallinto:  
 – Pormestari:  Ban Kugimiya
Pinta-ala:  
 – Kokonaispinta-ala:  501,28 km²
Väkiluku (2014):  478 252
 – Väestötiheys:  954,1 as./km²
Symbolit:  
 – Puu:  Elaeocarpus sylvestris
 – Kukka:  Camellia sasanqua
 
 http://www.city.oita.oita.jp/ 
Infobox OKVirheellinen NIMI-arvo: 
Ōita (jap. 大分市, Ōita-shi) on Ōitan prefektuurin pääkaupunki Kyūshūn saarella Japanissa.
Kaupungin pinta-ala on 	501,28 km², väkiluku on 478 252 asukasta (2014) ja väestötiheys 954,1 asukasta neliökilometrillä. Kaupungissa on mm. kemian- ja öljynjalostusteollisuutta sekä silkin valmistusta. Ōita on valittu yhdeksi Japanin ydinkaupungeista.
Ystävyyskaupungit

Aveiro, Portugali (vuodesta 1978)
Wuhan, Kiina (vuodesta 1979)
Austin, Yhdysvallat (vuodesta 1990)
Guangzhou, Kiina (vuodesta 1997)
Aiheesta muualla

Kuvia tai muita tiedostoja aiheesta Ōita Wikimedia Commonsissa
Kaupungin viralliset sivut (Arkistoitu – Internet Archive)
289 eaa.

| --- | --- |
Vuosisadat: 300-luku eaa. · 200-luku eaa. · 100-luku eaa.
Vuosikymmenet: 300-luku eaa. · 290-luku eaa. · 280-luku eaa. · 270-luku eaa. · 260-luku eaa. · 250-luku eaa. · 240-luku eaa. · 230-luku eaa. · 220-luku eaa. · 210-luku eaa. · 200-luku eaa. · 190-luku eaa.
Vuodet: 300 eaa. · 299 eaa. · 298 eaa. · 297 eaa. · 296 eaa. · 295 eaa. · 294 eaa. · 293 eaa. · 292 eaa. · 291 eaa. · 290 eaa. · 289 eaa. · 288 eaa. · 287 eaa. · 286 eaa. · 285 eaa. · 284 eaa. · 283 eaa. · 282 eaa. · 281 eaa. · 280 eaa. · 279 eaa. · 278 eaa. · 277 eaa. · 276 eaa. · 275 eaa. · 274 eaa. · 273 eaa. · 272 eaa. · 271 eaa. · 270 eaa. · 269 eaa. · 268 eaa. · 267 eaa. · 266 eaa. · 265 eaa. · 264 eaa. · 263 eaa. · 262 eaa. · 261 eaa. · 260 eaa. · 259 eaa. · 258 eaa. · 257 eaa. · 256 eaa. · 255 eaa. · 254 eaa. · 253 eaa. · 252 eaa. · 251 eaa. · 250 eaa. · 249 eaa. · 248 eaa. · 247 eaa. · 246 eaa. · 245 eaa. · 244 eaa. · 243 eaa. · 242 eaa. · 241 eaa. · 240 eaa. · 239 eaa. · 238 eaa. · 237 eaa. · 236 eaa. · 235 eaa. · 234 eaa. · 233 eaa. · 232 eaa. · 231 eaa. · 230 eaa. · 229 eaa. · 228 eaa. · 227 eaa. · 226 eaa. · 225 eaa. · 224 eaa. · 223 eaa. · 222 eaa. · 221 eaa. · 220 eaa. · 219 eaa. · 218 eaa. · 217 eaa. · 216 eaa. · 215 eaa. · 214 eaa. · 213 eaa. · 212 eaa. · 211 eaa. · 210 eaa. · 209 eaa. · 208 eaa. · 207 eaa. · 206 eaa. · 205 eaa. · 204 eaa. · 203 eaa. · 202 eaa. · 201 eaa. · 200 eaa. · 199 eaa.
Yhdysvaltain avoin tennisturnaus 2007

Vuoden 2007 Yhdysvaltain avoin tennisturnaus järjestettiin 27. elokuuta – 9. syyskuuta 2007 USTA Billie Jean King National Tennis Centerissä, Flushing Meadowsissa, New Yorkissa. 11. heinäkuuta ilmoitettiin miesten ja naisten palkintopottia korotettavan 200 00 dollarilla 1,4 miljoonaan dollariin. Summa on Wimbledonin vastaavaa matalampi, mutta korkeampi kuin Australian ja Ranskan avoimissa. Roger Federer voitti miesten kaksinpelin neljännen kerran peräkkäin. Justine Henin valtasi naisten kaksinpelin häviämättä eräkään.
| --- | --- |
 Seniorit Miesten kaksinpeli Pääartikkeli: Yhdysvaltain avoin tennisturnaus 2007 – Miesten kaksinpeli Naisten kaksinpeli Pääartikkeli: Yhdysvaltain avoin tennisturnaus 2007 – Naisten kaksinpeli Miesten nelinpeli Pääartikkeli: Yhdysvaltain avoin tennisturnaus 2007 – Miesten nelinpeli Naisten nelinpeli Pääartikkeli: Yhdysvaltain avoin tennisturnaus 2007 – Naisten nelinpeli Sekanelinpeli Pääartikkeli: Yhdysvaltain avoin tennisturnaus 2007 – Sekanelinpeli :  Juniorit Poikien kaksinpeli Pääartikkeli: Yhdysvaltain avoin tennisturnaus 2007 – Poikien kaksinpeli Tyttöjen kaksinpeli Pääartikkeli: Yhdysvaltain avoin tennisturnaus 2007 – Tyttöjen kaksinpeli Poikien nelinpeli Pääartikkeli: Yhdysvaltain avoin tennisturnaus 2007 – Poikien nelinpelipeli Tyttöjen nelinpeli Pääartikkeli: Yhdysvaltain avoin tennisturnaus 2007 – Tyttöjen nelinpeli
Sijoitetut pelaajat > Päivän pelaajat

1. päivä:  Ahsha Rolle, joka kukisti 17:nneksi sijoitetun Tatjana Golovinin.
2. päivä:  Julia Vakulenko, voitettuaan yhdeksänneksi sijoitetun Daniela Hantuchován, josta tuli turnauksen ensimmäinen pudonnut top-10-pelaaja.
3. päivä:  Teimuraz Gabašvili, joka teki miesten turnauksen siihen asti kovimman paukun pudottamalla seitsemänneksi sijoitetun Fernando Gonzálezin.
4. päivä:  James Blake, joka vei uransa ensimmäisen viiden erän ottelun voitettuaan Fabrice Santoron. Blake oli hävinnyt 9 edellistä käymäänsä viisieräistä.
5. päivä:  Tim Henman, joka aiemman ilmoituksensa mukaisesti virallisesti päätti uransa hävittyään Jo-Wilfried Tsongalle.
6. päivä:  Agnieszka Radwańska, joka järjesti naisten kaksinpelin tähän mennessä suurimman yllätyksen kukistamalla puolustavan mestarin, kakkoseksi sijoitetun Marija Šarapovan 3. kierroksella.
7. päivä:  David Ferrer, joka selvitti ottelupallon ja voitti lopulta viiden erän ja neljän tunnin kamppailussa David Nalbandianin.
8. päivä:  Shahar Pe'er, joka selviytyi ensimmäisenä israelilaisena Yhdysvaltain avointen puolivälieriin.
9. päivä:  Carlos Moyà, joka 31-vuotiaana raivasi tiensä US Openin puolivälieriin.
10. päivä:  Anna Tšakvetadze, pelattuaan itsensä ensimmäistä kertaa urallaan Grand Slam -turnauksen välieriin.
11. päivä:  Viktoryja Azarenka, sekanelinpelin voitto 18-vuotiaana.
12. päivä:  Svetlana Kuznetsova, uransa toisen Yhdysvaltain avointen loppuottelun saavuttamisesta.
13. päivä:  Novak Đoković, pelattuaan itselleen ja Serbialle ensimmäisen paikan miesten kaksinpelin Grand Slam -finaalissa.
14. päivä:  Roger Federer, 12. Grand Slam -voitto ja neljäs peräkkäinen Yhdysvaltain avointen mestaruus.
Aiheesta muualla

Kuvia tai muita tiedostoja aiheesta Yhdysvaltain avoin tennisturnaus 2007 Wikimedia Commonsissa
28 eaa.

| --- | --- |
Vuosisadat: 100-luku eaa. · Ensimmäinen vuosisata eaa. · Ensimmäinen vuosisata
Vuosikymmenet: 100-luku eaa. · 90-luku eaa. · 80-luku eaa. · 70-luku eaa. · 60-luku eaa. · 50-luku eaa. · 40-luku eaa. · 30-luku eaa. · 20-luku eaa. · 10-luku eaa. · Ensimmäinen vuosikymmen eaa. · Ensimmäinen vuosikymmen
Vuodet: 100 eaa. · 99 eaa. · 98 eaa. · 97 eaa. · 96 eaa. · 95 eaa. · 94 eaa. · 93 eaa. · 92 eaa. · 91 eaa. · 90 eaa. · 89 eaa. · 88 eaa. · 87 eaa. · 86 eaa. · 85 eaa. · 84 eaa. · 83 eaa. · 82 eaa. · 81 eaa. · 80 eaa. · 79 eaa. · 78 eaa. · 77 eaa. · 76 eaa. · 75 eaa. · 74 eaa. · 73 eaa. · 72 eaa. · 71 eaa. · 70 eaa. · 69 eaa. · 68 eaa. · 67 eaa. · 66 eaa. · 65 eaa. · 64 eaa. · 63 eaa. · 62 eaa. · 61 eaa. · 60 eaa. · 59 eaa. · 58 eaa. · 57 eaa. · 56 eaa. · 55 eaa. · 54 eaa. · 53 eaa. · 52 eaa. · 51 eaa. · 50 eaa. · 49 eaa. · 48 eaa. · 47 eaa. · 46 eaa. · 45 eaa. · 44 eaa. · 43 eaa. · 42 eaa. · 41 eaa. · 40 eaa. · 39 eaa. · 38 eaa. · 37 eaa. · 36 eaa. · 35 eaa. · 34 eaa. · 33 eaa. · 32 eaa. · 31 eaa. · 30 eaa. · 29 eaa. · 28 eaa. · 27 eaa. · 26 eaa. · 25 eaa. · 24 eaa. · 23 eaa. · 22 eaa. · 21 eaa. · 20 eaa. · 19 eaa. · 18 eaa. · 17 eaa. · 16 eaa. · 15 eaa. · 14 eaa. · 13 eaa. · 12 eaa. · 11 eaa. ·  10 eaa. · 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. · 2 eaa. · 1 eaa. · 1 jaa.